ddrg/super_eurlex huggingface dataset:
DA Den Europæiske Unions Tidende C 24/56

Sag anlagt den 9. november 2009 — Wind mod KHIM — Sanyang Industry (Wind)

(Sag T-451/09)

2010/C 24/101

Stævningen er affattet på engelsk

Parter

Sagsøger: Harry Wind (Selfkant, Tyskland) (ved lawyer J. Sroka)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Sanyang Industry Co. Ltd (Hsinchu, Taiwan)

Sagsøgerens påstande

— Afgørelse truffet den 3. september 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1470/2008-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Sanyang Industry Co. Ltd

Det omhandlede EF-varemærke: Figurmærket »Wind« for varer og tjenesteydelser i klasse 11, 12 og 37

Indehaver af det i indsigelsessagen påberåbte varemærke eller tegn: Harry Wind

Det i indsigelsessagen påberåbte varemærke eller tegn: Den tyske varemærkeregistrering af figurmærket »Wind« for tjenesteydelser i klasse 37

Indsigelsesafdelingens afgørelse: Indsigelsen ikke taget til følge

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 40/94 (nu artikel 8, stk. 1, litra b), i forordning (EF) nr. 207/2009), idet appelkammeret ikke fandt, at der var lighed mellem de varer og tjenesteydelser, der er dækket af det omhandlede EF-varemærke.
DA Den Europæiske Unions Tidende C 24/60

Sag anlagt den 23. november 2009 — Comercial Losan mod KHIM — McDonald's International Property (Mc. Baby)

(Sag T-466/09)

2010/C 24/106

Stævningen er affattet på spansk

Parter

Sagsøger: Comercial Losan, SLU (Zaragoza, Spanien) (ved abogado A. Vela Ballesteros)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: McDonald's International Property Co. Ltd (Delaware, USA)

Sagsøgerens påstande

— Afgørelse truffet den 1. september 2009 af appelkammeret i sag R 1706/2008-1, Mc Baby mod Mc Kids (indsigelsessag nr. 1049362) (EF-varemærke ansøgning nr. 4 741 393), ændres, og det omhandlede EF-varemærke tillades registreret.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Comercial Losan, SLU

Det omhandlede EF-varemærke: Figurmærke, som indeholder ordbestanddelen »Mc. Baby« (ansøgning nr. 4 741 393) for varer og tjenesteydelser i klasse 25, 35 og 39.

Indehaver af det i indsigelsessagen påberåbte varemærke eller tegn: McDonald's International Property Co. Ltd.

Det i indsigelsessagen påberåbte varemærke eller tegn: EF-figurmærket, der indeholder ordbestanddelen »McKids« (varemærke nr. 3 207 354) for varer i klasse 16, 25 og 28; EF-ordmærket »McDONALD’S« (varemærke nr. 62 497) for varer og tjenesteydelser i klasse 25, 28, 29, 30, 31, 32, 35, 41 og 42; EF-figurmærket, der indeholder ordbestanddelen »McDONALD’S« (varemærke nr. 62 521) for varer og tjenesteydelser i klasse 25, 28, 29, 30, 31, 32, 35, 41 og 42.

Indsigelsesafdelingens afgørelse: Delvist medhold i indsigelsen.

Appelkammerets afgørelse: Klagen taget delvis til følge.

Søgsmålsgrunde: Forkert fortolkning og anvendelse af artikel 8, stk. 1, litra b), i forordning nr. 40/94, erstattet af forordning nr. 207/2009.
For det første anfører sagsøgeren, at bedømmelsesudvalget ikke vurderede eksperterne, der deltog i sagsøgtes udbud, ordentligt. Efter sagsøgerens opfattelse foretog bedømmelsesudvalget et klart fejlskøn ved at bedømme eksperterne i det af sagsøgeren ledede konsortium urimeligt. Endvidere finder sagsøgeren, at bedømmelsesudvalget og Kommissionen ikke gav nogen forklaring på klassificeringssystemet for individuelle curriculum vitæ, og de forklarede ikke, hvorfor sagsøgerens eksperter opnåede så få points. Hvis bedømmelsesudvalget ikke anvendte objektive kriterier ved dets vurderinger, har Kommissionen ikke sikret, at principperne om ligebehandling af bydende, gennemsigtighed, redelig konkurrence og god forvaltningsskik er overholdt. Bedømmelsesrapporten, der blev udarbejdet af Kommissionen den 21. oktober 2009, indeholdt ikke de manglende oplysninger, idet den var begrænset til fremlæggelse af sagsøgerens endelige antal points.
DA Den Europæiske Unions Tidende C 11/31

Sag anlagt den 29. oktober 2009 — Dufour mod ECB

(Sag T-436/09)

2010/C 11/59

Processprog: fransk

Parter

Sagsøger: Julien Dufour (Jolivet, Frankrig) (ved avocat I. Schoenacker Rossi)

Sagsøgt: Den Europæiske Centralbank

Sagsøgerens påstande

— Det bekræftende afslag, som Den Europæiske Centralbanks Styrelsesråd meddelte Julien Dufour ved skrivelse af 2. september 2009 vedrørende de databaser, der har gjort det muligt at udarbejde rapporter om ansættelse af personale og personalets mobilitet, annulleres.

— Den Europæiske Centralbank pålægges følgelig at tilstille Julien Dufour samtlige de databaser, der har gjort det muligt at udarbejde rapporter om ansættelse af personale og personalets mobilitet.

— Den Europæiske Centralbank tilpligtes at betale 5 000 EUR i erstatning for den skade, som sagsøgeren har lidt.

— Den Europæiske Centralbank tilpligtes at betale sagens omkostninger.

Søgsmålsgrunde og væsentligste argumenter

Med dette søgsmål har sagsøgeren nedlagt påstand om annullation af Den Europæiske Centralbanks afslag af 2. september 2009 på at give ham adgang til de databaser, der har gjort det muligt at udarbejde rapporter om ansættelse af personale og personalets mobilitet i perioden fra 1999 til 2009, som han havde anmodet om i forbindelse med forberedelsen af sin doktorafhandling, samt om tilkendelse af en erstatning for forsinkelsen med udarbejdelsen af afhandlingen.

Til støtte for sit søgsmål har sagsøgeren gjort gældende, at begrundelsen for afslaget på at give ham adgang til de pågældende dokumenter er retsstridig, da der henvises til vage undtagelser, der ikke fastsat i Den Europæiske Centralbanks afgørelse ECB/2004/3 af 4. marts 2004 om aktindsigt i Den Europæiske Centralbanks dokumenter (1), der er vedtaget med henblik på gennemførelse af Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (2), og den er støttet på en urigtig antagelse om, at den elektroniske utrykte udgave af disse databaser ikke har karakter af et »dokument«. Endelig kan Den Europæiske Centralbank ikke med rette påberåbe sig, at det er vanskeligt at gøre dokumenterne tilgængelige.

(1) EUT L 80, s. 42.

(2) EFT L 145, s. 43.
DA Den Europæiske Unions Tidende C 11/27

Sag anlagt den 5. oktober 2009 — Evropaïki Dynamiki mod Kommissionen

(Sag T-409/09)

2010/C 11/54

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyers N. Korogiannakis og M. Dermitzakis)

Sagsøgt: Kommissionen for De Europæiske Fællesskaber

Sagsøgerens påstande

— Kommissionen tilpligtes at betale sagsøgeren et beløb på 2 000 000 EUR, svarende til sagsøgerens bruttofortjeneste (50 % af kontraktværdien).

— Kommissionen tilpligtes at betale 100 000 EUR, svarende til det tab, sagsøgeren har lidt, fordi han er gået glip af muligheden for at opfylde en kontrakt.

— Kommissionen tilpligtes at betale sagsøgerens omkostninger og de omkostninger, der er forbundet med sagen, også selvom søgsmålet afvises.

Søgsmålsgrunde og væsentligste argumenter

Sagsøgeren har anlagt sag om ansvar uden for kontrakt på baggrund af de tab, selskabet anfører at have lidt, som et resultat af Kommissionens afgørelse af 15. september 2004 om ikke at antage sagsøgerens bud, afgivet i forbindelse med offentligt udbud FISH/2004/02 for edb-tjenesteydelser og hermed forbundne leverancer i forbindelse med informationssystemer i Generaldirektoratet for Fiskeri (1) og at tildele kontrakten til den vindende leverandør. I dom af 10. september 2008 (2) fandt Retten i Første Instans, at Kommissionen ved sin vedtagelse af den nævnte afgørelse har tilsidesat sine forpligtelser i henhold til artikel 100 i finansforordningen (3) og gennemførelsesforordningens artikel 149 om begrundelse. Retten udtalte sig ikke i forhold til sagsøgerens øvrige søgsmålsgrunde.

Sagsøgeren gør gældende, at Retten i den ovennævnte dom anerkendte, at bedømmelsesudvalget sammenblandede tildelings- og udvælgelseskriterier og derfor ikke vurderede sagsøgerens bud korrekt og afslog at antage det uden grund.

Sagsøgeren rejser endvidere en række retlige spørgsmål vedrørende den ovenfor nævnte udbudsprocedure, der blev behandlet i sagen T-465/04, og som ikke blev gennemgået og vurderet af Retten. Sagsøgeren gør gældende, at Kommissionen tilsidesatte princippet om forbud mod forskelsbehandling og fri konkurrence samt princippet om god forvaltningsskik og omhu, og at Kommissionen begik klare fejl ved bedømmelsen. Sagsøgeren anfører, at tilsidesættelsen af fællesskabsretten under sådanne omstændigheder udgør en tilstrækkelig alvorlig lovovertrædelse.

Da Retten har annulleret Kommissionens afgørelse efter den fulde udførelse af kontrakten, der var baseret på den annullerede afgørelse, gør sagsøgeren gældende, at han ønsker erstatning for ikke at blive tildelt kontrakten og for tabet af muligheder.

(1) EUT 2004/S-73-061407.

(2) Sag T-465/04, Evropaïki Dynamiki mod Kommissionen, Sml. II, s. 154.

(3) Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).
DA Den Europæiske Unions Tidende C 37/39

Sag anlagt den 9. november 2009 — Escola Superior Agrária de Coimbra mod Kommissionen

(Sag T-446/09)

2010/C 37/54

Processprog: portugisisk

Parter

Sagsøger: Escola Superior Agrária de Coimbra (Bencanta, Portugal) (ved abogado J. Pais do Amaral)

Sagsøgt: Kommissionen for De Europæiske Fællesskaber

Sagsøgerens påstande

— Annullation af Kommissionens beslutning D(2009) 224268 af 9. september 2009

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Manglende begrundelse for kravet om tilbagebetaling af beløbet, der er omtalt i punkt 8 i skrivelse af 12. august 2009.

Tilsidesættelse, for så vidt angår de øvrige beløb, af de almindelige administrative bestemmelsers artikel 21, stk. 2, og artikel 22, henset til at der blev foretaget registrering af den tid, de forskellige deltagere brugte på projektet, med angivelse af den person, der brugte tiden og hvornår, hvorved den reelt brugte tid blev registreret.

Fejl i de faktiske omstændigheder, der er lagt til grund, henset til, at administrationen kun kan agere ud fra en forudsætning om, at de faktiske forhold er korrekte, idet administrationens tvivl om, hvorvidt det tidsforbrug, der er angivet på the timesheets, reelt blev brugt eller ej, ikke er tilstrækkelig, og idet bevisbyrden påhviler Kommissionen.

Forkerte forudsætninger, da der ikke foreligger nogen skriftlig forpligtelse til at etablere et bestemt system til registrering af varigheden af det udførte arbejde ud over den nævnte registrering på timesheets, hvorfor det ikke er berettiget, at Kommissionen i forbindelse med kontraktens udførelse, når det ikke længere er muligt at ændre fremgangsmåden med registrering af den brugte tid på de tidligere anvendte og retmæssige timesheets, stiller større krav end dem, den tidligere har vedtaget, eller end dem, der fremgår af kontrakten. Endvidere er det urimeligt at stille et krav, der indebærer fotografisk registrering af den brugte tid.

Den anfægtede afgørelse tilsidesætter principperne om god tro, berettiget forventning, transparens, proportionalitet, rimelighed og god forvaltningsskik, idet reglerne for registrering af tiden er nye, hvilket i øvrigt bestyrkes af det forhold, at disse regler udtrykkeligt og tydeligt fremgår af senere udgaver af det pågældende program.

Fejlskøn i forhold til de faktiske omstændigheder, idet omfanget af den afkrævede tilbagebetaling ikke står i rimeligt forhold til indholdet og arten af de påståede ulovligheder, fordi det ikke var muligt at opnå de resultater, der afspejles i en placering på ca. tiendepladsen blandt omkring 200 projekter, uden at bruge væsentligt mere tid end den, der reelt blev betalt for (efter fratrækningen af det beløb, der kræves tilbagebetalt).
—

Afgørelse truffet den 23. september 2009 af Første Appelkammer ved Kontoret for Harmonisering i det Indre Marked (Varemærker og Design) annulleres delvis i det omfang, den delvis afviste selskabet LG ELECTRONICS’ klage over afgørelsen af 5. februar 2009 om afslag på at registrere EF-varemærkeansøgning nr. 7 282 924, for så vidt som den omfatter »elektriske støvsugere«.
DA Den Europæiske Unions Tidende C 37/41

Sag anlagt den 3. december 2009 — Frankrig mod Kommissionen

(Sag T-485/09)

2010/C 37/57

Processprog: fransk

Parter

Sagsøger: Den Franske Republik (ved E. Belliard, G. de Bergues, B. Cabouat og R. Loosli-Surrans, som befuldmægtigede)

Sagsøgt: Europa-Kommissionen

Sagsøgerens påstande

— Kommissionens beslutning 2009/726/EF af 24. september 2009 om midlertidige beskyttelsesforanstaltninger truffet af Frankrig mod, at der føres mælk og mejeriprodukter ind på Frankrigs område fra en bedrift, hvor der er et bekræftet tilfælde af klassisk scrapie, annulleres,

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Med sin stævning har den franske regering i medfør af artikel 263 TEUF nedlagt påstand om, at Retten annullerer Kommissionens beslutning 2009/726/EFF af 24. september 2009 om midlertidige beskyttelsesforanstaltninger truffet af Frankrig mod, at der føres mælk og mejeriprodukter ind på Frankrigs område fra en bedrift, hvor der er et bekræftet tilfælde af klassisk scrapie (1).

Den anfægtede beslutning pålægger Frankrig at suspendere anvendelsen af de beskyttelsesforanstaltninger, som landet har vedtaget som følge af offentliggørelsen af en ny videnskabelig udtalelse, hvori der henvises til en risiko for mennesker med hensyn til eksponering for klassisk scrapie grundet indtagelsen af mælk og mejeriprodukter fra smittede fåre- og gedebesætninger, med henblik på at forbyde, at der føres mælk og mejeriprodukter til konsum ind på Frankrigs område fra bedrifter, hvor der er et bekræftet tilfælde af klassisk scrapie.

Til støtte for sit søgsmål har sagsøgeren gjort gældende, at den anfægtede beslutning skal annulleres, da den tilsidesætter forsigtighedsprincippet for så vidt angår både risikovurderingen og risikostyringen.

Sagsøgeren har anført, at Kommissionen ved at se bort fra de videnskabelige usikkerhedsmomenter, der består, for risikoen for, at andre TSE-stammer end BSE kan overføres til mennesker, har tilsidesat forsigtighedsprincippet, da den vurderede risikoen.

Efter sagsøgerens mening har Kommissionen ligeledes ved styringen af risikoen tilsidesat forsigtighedsprincippet, idet den ikke har vedtaget nogen foranstaltning med henblik på at begrænse risikoen for, at mennesker eksponeres for klassisk scrapie-agenser.

(1) EUT L 258, s. 27.
DA Den Europæiske Unions Tidende C 37/45

Sag anlagt den 14. december 2009 — Evonik Industries mod KHIM (gengivelse af en purpurfarvet rektangel med afrundet højre side)

(Sag T-499/09)

2010/C 37/65

Processprog: tysk

Parter

Sagsøger: Evonik Industries AG (Essen, Tyskland) (ved Rechtsanwalt J. Albrecht)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 2. oktober 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 491/2009-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Et figurmærke, som gengiver en rektangellignende figur i farven Purpur Pantone 513 C, for varer og tjenesteydelser i klasse 1 til 45 (ansøgning nr. 7 235 179)

Undersøgerens afgørelse: Afslag på ansøgningen

Appelkammerets afgørelse: Afslag på klagen

Søgsmålsgrunde: Urigtig anvendelse af artikel 7, stk. 1, litra b), i forordning nr. 207/2009 (1), idet det omhandlede varemærke har fornødent særpræg.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 37/40

Sag anlagt den 27. november 2009 — McLoughney mod KHIM — Kern (Powerball)

(Sag T-484/09)

2010/C 37/56

Stævningen er affattet på engelsk

Parter

Sagsøger: Rory McLoughney (Thurles, Irland) (ved solicitor J.M. Stratford-Lysandrides)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Ernst Kern (Zahling, Tyskland)

Sagsøgerens påstande

— Afgørelse truffet den 30. september 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1547/2006-4) annulleres

— Der gives medhold i indsigelsen mod EF-varemærkeansøgning nr. 3 164 779.

— Subsidiært hjemvises indsigelsessagen til sagsøgte med henblik på fornyet behandling i overensstemmelse med Rettens dom

Søgsmålsgrunde og væsentligste argumenter

Ansøger om EF-varemærket: Ernst Kern

Det omhandlede EF-varemærke: Ordmærket »Powerball« for varer i klasse 10, 25 og 28

Indehaver af det i indsigelsessagen påberåbte varemærke eller tegn: Rory McLoughney

Det i indsigelsessagen påberåbte varemærke eller tegn: Ikke-registreret varemærke »POWERBALL«, der anvendes erhvervsmæssigt i Irland og Det Forenede Kongerige

Indsigelsesafdelingens afgørelse: Indsigelsen forkastet i sin helhed

Appelkammerets afgørelse: Klagen afvist

Søgsmålsgrunde: Tilsidesættelse af artikel 8, stk. 3, og artikel 73 i Rådets forordning nr. 40/94 (nu henholdsvis artikel 8, stk. 3, og artikel 75, i Rådets forordning nr. 207/2009) og regel 50, stk. 2, og regel 52, stk. 1, i Kommissionens forordning nr. 2868/95 (1), idet appelkammeret undlod at behandle indsigelsen i medfør af artikel 8, stk. 3, i Rådets forordning nr. 40/94 og burde have anerkendt, at ansøgeren havde den fornødne kompetence til at gøre indsigelse mod det omhandlede EF-varemærke; tilsidesættelse af artikel 8, stk. 4, og artikel 73 i Rådets forordning nr. 40/94 (nu henholdsvis artikel 8, stk. 4, og artikel 75, i Rådets forordning nr. 207/2009) og regel 50, stk. 2, og regel 52, stk. 1, i Kommissionens forordning nr. 2868/95, idet appelkammeret undlod at behandle indsigelsen i medfør af artikel 8, stk. 4, i Rådets forordning nr. 40/94 og burde have anerkendt, at sagsøgeren var indehaver af en ældre rettighed, og at sagsøgeren havde anvendt det i indsigelsessagen påberåbte varemærke erhvervsmæssigt.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
DA Den Europæiske Unions Tidende C 37/41

Sag anlagt den 7. december 2009 — ReValue Immobilienberatung mod KHIM (ReValue)

(Sag T-487/09)

2010/C 37/58

Processprog: tysk

Parter

Sagsøger: ReValue Immobilienberatung GmbH (Berlin, Tyskland) (ved Rechtsanwälte S. Fischoeder og M. Schork)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 7. oktober 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 531/2009-4) annulleres.

— Harmoniseringskontoret tilpligtes at betale sagsomkostningerne samt de af sagsøgeren afholdte udgifter.

Søgsmålsgrunde og væsentligste argumenter

Det omhandlede EF-varemærke: Figurmærket »ReValue« for tjenesteydelser i klasse 35, 36, 42 og 45 (ansøgning nr. 6 784 292)

Undersøgerens afgørelse: Delvist afslag på ansøgningen

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 1, litra b) og c), i forordning nr. 207/2009 (1), idet det tegn, der er søgt registreret for de nævnte tjenesteydelser, ikke er af beskrivende karakter og ikke mangler fornødent særpræg. Endvidere er der sket tilsidesættelse af artikel 75 i forordning nr. 207/2009 for så vidt som den anfægtede afgørelse på væsentlige områder ikke — eller ikke i tilstrækkeligt omfang — var behørigt begrundet.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
—

Den anfægtede afgørelse truffet den 30. september 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1/2009-1) ændres således, at afgørelsen truffet af Annullationsafdelingen den 27. oktober 2008 (sag C 2237) ophæves.
DA Den Europæiske Unions Tidende C 24/62

Sag anlagt den 23. november 2009 — Den Hellenske Republik mod Europa-Kommissionen

(Sag T-469/09)

2010/C 24/109

Processprog: græsk

Parter

Sagsøger: Den Hellenske Republik (ved I. Chalkias og S. Papaïoannou)

Sagsøgt: Europa-Kommissionen

Sagsøgerens påstande

— Kommissionens anfægtede beslutning annulleres i sin helhed.

— Kommissionen tilpligtes at betale sagens omkostninger.

Søgsmålsgrunde og væsentligste argumenter

Under søgsmålet til prøvelse af Kommissionens beslutning K(2009) 7044 endelig udg. af 24. september 2009 om »udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL)« (EUT L 257, s. 28) har Den Hellenske Republik til støtte for påstanden om annullation fremført følgende to anbringender for så vidt angår de finansielle korrektioner, som den er blevet pålagt.

Med det første annullationsanbringende for frugt- og grøntsagssektoren (tomater) har sagsøgeren gjort gældende, at der er sket en urigtig fortolkning og anvendelse af artikel 28, stk. 1, litra f), artikel 28, stk. 2, artikel 31, stk. 1 og 2, artikel 3, stk. 2, i forordning (EF) nr. 1535/2003 (1) og af retningslinierne AGRI 5330/97, 17933/2000 og 63983/2002 om finansielle korrektioner, da alle de centrale kontroller i denne sektor er foretaget i tilstrækkelig grad og at der kun har været forsømmelser for så vidt angår den sekundære underordnede kontrol.

Med det andet anbringende, der vedrører sektoren for offentlig oplagring af ris, bliver det gjort gældende, at korrektionen er foretaget uden gyldigt retsgrundlag, da Europa-Kommissionen har fejlfortolket artikel 4 og 6 i forordning (EF) nr. 2148/1996 (2), subsidiært at proportionalitetsprincippet er blevet tilsidesat.

(1) Kommissionens forordning (EF) nr. 1535/2003 af 29.8.2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (EUT L 218 af 30.8.2003, s. 14).

(2) Kommissionens forordning (EF) nr. 2148/96 af 8.11.1996 om regler for evaluering af og kontrol med mængderne af landbrugsprodukter på offentlige interventionslagre (EFT L 288 af 9.11.1996, s. 6).
—

Det vil ikke være til skade for den offentlige sikkerhed i henhold til artikel 4, stk. 1, i forordning nr. 1049/2001, idet — den omstændighed, at tredjemand i disse dokumenter udtaler sig »på fortrolig vis«, er uden betydning, idet forordning nr. 1049/2001 ikke giver en institution ret til at afslå aktindsigt i et dokument med henblik på en hypotetisk beskyttelse af »tredjemand«. — Rådets argumentation, der tilsigter at »beskytte« observatørers, vidners og kilders fysiske integritet, er udtryk for et ønske om beskyttelse af disse personers private interesser og berører ikke den offentlige sikkerhed. — Rådet har altid mulighed for med henblik på at varetage et diskretionshensyn i forhold til visse personer og under iagttagelse af hensynet til offentligheden at begrænse offentlighedens adgang til de udbedte dokumenter ved i de pågældende dokumenter at fjerne navnemæssige henvisninger, som giver mulighed for at identificere »tredjemand«.